Duwal (linwince)

«duwel» (batreye di deus djins)

Li duwal, el linwince, c' est, dins sacwants lingaedjes, on nombe (linwince) la k' i gn a deus unités å mot. Adon, gn a des cognes do mot ki n' sont ni des singulîs, ni des pluriyals.

Come pol singulî eyet l' pluriyal, li duwel si mete ås sustantifs, addjectifs, pronos u prezintoes.

Sacwants lingaedjes k' i gn a on duwal : litwanyin, slovinne, vî grek, sanscrît, ebreu, arabe.

Li walon, ni l' francès, ni l' inglès ni l' arabe marokin n' ont d' duwal a tos les mots. Portant gn a des traces di ci nombe la dins sacwants pronos u prezintoes.

 Traces do duwal dins sacwants lingaedjes ki n' l' ont nén a tot côp bon 
 walon: pronos u trokes di pronos : ambedeus; zels deus (zeles deus); leus deus
 francès : tous deux
 almand et neyerlandès : beiden
 espagnol : ambos
 inglès : both
 arabe marokin : bjouj (bjoujna, bjoujkoum, bjoujhoum)

 Egzimpes do duwal e l' arabe classike 
 tayyara dakhma nazala fi l-matar (ene grosse avion dischindant so l' areyopoirt)
 tayyaratan dakhmatan nazalan fi l-matar (deus grossès avions dischindant so l' areyopoirt)
 tayyarat dakhmat nazalat fi l-matar (des grossès avions dischindant so l' areyopoirt)

Categoreye:Linwince